
ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL

H O T Ă R Â R E

- privind participarea oraşului Boldeşti-Scăeni la constituirea “Asociației de Dezvoltare Intercomunitară  Investiții Teritoriale Integrate Ținutul Buzăului, Prahovei și Vrancei”

	Având în vedere:
-  referatul de aprobare înregistrat sub nr.15525/16.07.2021 prin care viceprimarul oraşului Boldeşti-Scăeni propune participarea oraşului Boldeşti-Scăeni la constituirea “Asociației de Dezvoltare Intercomunitară  Investiții Teritoriale Integrate Ținutul Buzăului, Prahovei și Vrancei”;
- raportul de specialitate  întocmit de compartimentul de resort, înregistrat sub nr.15526/16.07.2021;
- Hotărârea Consiliului Judeţean Prahova, nr. 132/30.06.2021 privind aprobarea constituirii  “Asociației de Dezvoltare Intercomunitară  Investiții Teritoriale Integrate Ținutul Buzăului, Prahovei și Vrancei”
	- Ordonanța Guvernului nr.26/2000 privind asociații și fundații, cu modificările și completările ulterioare;
	- avizul secretarului general, înregistrat sub nr.15527/16.07.2021;
	- avizele  comisiilor de specialitate ale consiliului local;
	În temeiul art. 89 , art. 90,  art.129 alin. (2) lit. „e” şi alin. (9) lit. “c”, art. 139 alin. (1) şi art. 196 alin. (1), lit. “a” din OUG nr. 57/2019 privind Codul administrativ,

	Consiliul Local al oraşului Boldeşti-Scăeni adoptă prezenta hotărâre:
 
Art.1. Se aprobă asocierea oraşului Boldeşti-Scăeni cu următoarele Unități administrativ teritoriale:, Judeţul Prahova,  Județul Buzău, Județul Vrancea, Orașul Urlați,  Orașul Mărășești, Orașul Panciu, Orașul Odobești, Orașul Nehoiu, Orașul Pătârlagele, Comuna Năeni, Comuna Tisău, Comuna Breaza, Comuna Pietroasele, Comuna Merei, Comuna Săhăteni, Comuna Vernești, Comuna Berca, Comuna Pârscov, Comuna Cozieni, Comuna Pănătău, Comuna Colți, Comuna Bozioru, Comuna Odăile, Comuna Cănești, Comuna Scorțoasa, Comuna Beceni, Comuna Brăești, Comuna Chiliile, Comuna Vintilă Vodă, Comuna Mânzălești, Comuna Lopătari, Comuna Bisoca, Comuna Valea Salciei, Comuna Sărulești, Comuna Buda, Comuna Podgoria, Comuna Gura Teghii, Comuna Siriu, Comuna Chiojdu, Comuna Cătina, Comuna Calvini, Comuna Cislău, Comuna Pardoşi, Comuna Bucov, Comuna Valea Călugărească, Comuna Ceptura, Comuna Gura Vadului, Comuna Lapoș, Comuna Sângeru, Comuna Starchiojd, Comuna Bătrâni, Comuna Posești, Comuna Cărbunești, Comuna Ariceștii Zeletin, Comuna Șoimari, Comuna Chiojdeanca, Comuna Tătaru, Comuna Jugureni, Comuna Călugăreni, Comuna Vadu Săpat, Comuna Predeal-Sărari, Comuna Drajna, Comuna Surani, Comuna Salcia, Comuna Fântânele, Comuna Plopu, Comuna Țifești, Comuna Bolotești, Comuna Jariștea, Comuna Vârteșcoiu, Comuna Cârligele, Comuna Cotești, Comuna Urechești, Comuna Popești, Comuna Dumbrăveni, Comuna Bordești, Comuna Tâmboești, Comuna Slobozia Bradului, Comuna Dumitrești, Comuna Chiojdeni,Comuna Vintileasca, Comuna Nereju, Comuna Nistorești, Comuna Păulești, Comuna Tulnici, Comuna Soveja, Comuna Câmpuri, Comuna Vizantea – Livezi și Comuna Răcoasa, în vederea constituirii “Asociației de Dezvoltare Intercomunitară  ITI Ținutul Buzăului, Prahovei și Vrancei”;

Art.2 Asociația va avea denumirea “Asociația de Dezvoltare Intercomunitară  ITI Ținutul Buzăului, Prahovei și Vrancei” conform dovezii disponibilității denumirii nr. 190.923 din 02.06.2021 eliberată de Ministerul Justiției în acord cu datele din Registrul Național, denumirea urmând a fi folosită în toate documentele întocmite cu ocazia constituirii Asociației și ulterior.
Art.3 “Asociația de Dezvoltare Intercomunitară  ITI Ținutul Buzăului, Prahovei și Vrancei” va avea sediul în Municipiul Ploiești, b-dul. Republicii, nr. 2-4, Palatul Administrativ, et.7, cam.714, județul Prahova.
Art.4 Se aprobă statutul “Asociației de Dezvoltare Intercomunitară  ITI Ținutul Buzăului, Prahovei și Vrancei”, conform Anexei care face parte integrantă din prezenta hotărâre.
Art.5 Se mandatează Primarul oraşului Boldeşti-Scăen să semneze statutul “Asociației de Dezvoltare Intercomunitară ITI Ținutul Buzăului, Prahovei și Vrancei”.
Art.6 Procedurile prevăzute de lege pentru înregistrarea “Asociației de Dezvoltare Intercomunitară ITI Ținutul Buzăului, Prahovei și Vrancei” la Registrul asociațiilor și fundațiilor de pe lângă grefa Judecătoriei Ploiești vor fi duse la îndeplinire de către persoana împuternicită prin Hotarârea Consiliului Judeţean Prahova, nr. 132/30.06.2021.
Art.7. Prezenta hotărâre se comunică persoanelor interesate prin grija Serviciului Patrimoniu Local.
        
       PREŞEDINTE DE ŞEDINŢĂ,                                        
            CĂRPUŞOR SANDA                                           CONTRASEMNEAZĂ
                                                                                           SECRETAR GENERAL,
                                                                                          TUDOR FLORINA NELI

R O M Â N I A 
JUDEŢUL  PRAHOVA
ORAŞUL BOLDEŞTI - SCĂENI        
CONSILIUL  LOCAL
Nr. 15527/16.07.2021
A  V  I  Z
===========
-asupra proiectului de hotărâre privind participarea oraşului Boldeşti-Scăeni la constituirea “Asociației de Dezvoltare Intercomunitară  Investiții Teritoriale Integrate Ținutul Buzăului, Prahovei și Vrancei”


           Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre privind participarea oraşului Boldeşti-Scăeni la constituirea “Asociației de Dezvoltare Intercomunitară  Investiții Teritoriale Integrate Ținutul Buzăului, Prahovei și Vrancei”, am constatat că acesta a fost iniţiat potrivit prevederilor legale în domeniu.
           Astfel, potrivit art. 89 alin. (8) din OUG nr. 57/2019 privind Codul administrativ Unităţile administrativ-teritoriale pot încheia între ele acorduri şi pot participa, inclusiv prin alocare de fonduri, la iniţierea şi la realizarea unor programe de dezvoltare zonală sau regională, în baza hotărârilor adoptate de autorităţile deliberative de la nivelul acestora, în condiţiile legii.
De asemenea, potrivit art. 129 alin. 9 lit. “c” consiliul local hotărăşte, în condiţiile legii,  cooperarea sau asocierea cu alte unităţi administrativ-teritoriale din ţară sau din străinătate, precum şi aderarea la asociaţii naţionale şi internaţionale ale autorităţilor administraţiei publice locale, în vederea promovării unor interese comune.
          Faţă de cele de mai sus şi în conformitate cu prevederile art. 243, alin. (1)  lit.”a” din O.U.G. nr. 57/2019 privind Codul administrativ, avizez favorabil acest proiect.



SECRETAR GENERAL,                                        
Tudor Florina-Neli











Nr. 15526/16.07.2021

RAPORT DE SPECIALITATE


Subsemnatul Iamandi Ion, Șef Serviciu Administrație, văzând Proiectul de hotărâre privind participarea oraşului Boldeşti-Scăeni la constituirea “Asociației de Dezvoltare Intercomunitară  Investiții Teritoriale Integrate Ținutul Buzăului, Prahovei și Vrancei”, am constatat următoarele:

Prin adresa nr.15288/6.07.2021, Consiliul Judeţean Prahova, prin Direcţia Proiecte cu Finanţare Externă, prin care notifică constituirea “Asociației de Dezvoltare Intercomunitară  Investiții Teritoriale Integrate Ținutul Buzăului, Prahovei și Vrancei” în urma adoptării HCJ nr. 132/30.06.2021; Asociaţia cuprinde 90 de UAT-uri de nivel judeţean ( judeţul Prahova, judeţul Buzău şi judeţul Vrancea şi local (oraşe şi comune) aparţinând celor trei judeţe;
Îniţiativa constituirii asociaţiei are la bază prevederile Ordonanţei de Guvern nr.60/2020 privind unele măsuri financiareîn vederea implementăriiproiectelor de infrastructură fazate în  perioada 2007-2013, finanţate din fondurile Uniunii Europene aferente perioadei de programare2014-2020, în baza căreia Asociaţia poate beneficia de resurse pentru pregătirea şi implementarea de proiecte în baza strategiei de dezvoltare Integrată.
Potrivit Codului administrativ, consiliul local hotărăşte, în condiţiile legii,  cooperarea sau asocierea cu alte unităţi administrativ-teritoriale din ţară sau din străinătate, precum şi aderarea la asociaţii naţionale şi internaţionale ale autorităţilor administraţiei publice locale, în vederea promovării unor interese comune.
În cadrul asociaţiei este cuprins şi oraşul Boldeşti-Scăeni, în calitate de ASOCIAT.
Prin HCJ nr. 132/30.06.2021 s-a aprobat: 
- asocierea judeţului Prahova cu uat-uri din judeţ şi cu judeţele Buzău şi Vrancea şi uat-uri din cadrul acestor judeţe;
- denumirea asociaţiei - “Asociației de Dezvoltare Intercomunitară  Investiții Teritoriale Integrate Ținutul Buzăului, Prahovei și Vrancei”;
- sediul asociaţiei – municipiul Ploieşti, Bdul Republicii, nr. 2-4, Palatul administrativ, et. 7, camera, 714  judeţul Prahova; 
-  Statutul  Asociaţiei, care se regăseşte în anexa la proiectul de hotărâre.

Faţă de cele de mai sus iniţierea proiectului de hotărâre este necesară.


ȊNTOCMIT,
IAMANDI ION
